 Sidoo kale, Somaliland oo sannadkii 1991 madaxbanaanideedii dib ugala soo noqotay Midowgii laysku odhan jiray Somali Republic ee ay la gashay Soomaaliyadii Talyaaniga 1960-kii, ayaa heshiis maalgelineed ka heshay shirkadda DP World ee laga leeyahay dalka Imaaraatka Carabta, hase yeeshee Madaxweynaha iyo dawladda taagta daran ee Somalia, ayaa geed gaaban iyo mid dheerba u fuulay inay hor-istaagaan, isla markaana waxay xukuumadeeda iyo Baarlamaankeega aan Muqdisho dhaafsiinayn ay soo saareen qaraaro ay shirkadda DP World kaga mamnuuceen inay maalgeliso dekedaha Somalia iyo weliba Somaliland oo ay madaxbanaanideeda diidan yihiin, waxaana taas lagu tilmaamay qorshe uu Farmaajo ka soo qaatay dawladda Qatar oo iyadu lacag aad u badan ku bixisay, isla markaana la ogsoon yahay inay doorashadiisii Madaxweyne-nimo iyadu sabab u ahayd, taas oo khilaaf xoogani u dhexeeyo dawladda Imaaraadka iyo kuwo kale ee Khaliijka Carabta oo iyagu dalka Qatar xidhiidhka u jaray isla markaana xuduudaha ka xidhay sannadkii hore ee 2017. 